A fost selecționat pentru prima dată la echipa națională a României pentru un meci de Cupa Europeană a Națiunilor împotriva Ucrainei în 2006. A devenit căpitanul selecționatei române după Cupa Mondială de Rugby din 2011. A fost convocat pentru Cupa Mondială din 2015. În meciul al treilea din faza grupelor cu Canada a înscris două eseuri la rând, contribuind substanțial la victoria românească. Astfel a fost primul căpitan al României care reușește un eseu în Cupa Mondială de la cel al lui Haralambie Dumitraș la ediția din 1991. După acest meci a devenit liderul clasamentului de placaje la această ediție de Cupă Mondială.